  /2011. (IV.28.) önkormányzati HATÁROZATI JAVASLAT

Martfű Város egészségügyi ellátásának helyzetéről. 

Martfű Város Önkormányzatának Képviselő-testülete  megtárgyalta a város egészségügyi ellátásának helyzetéről szóló beszámolót.

A képviselő testület köszönetét fejezi ki az egészségügyben dolgozóknak a magas szakmai színvonalon  végzett munkájukért.

Feladatul tűzi ki:

1. Pályázati lehetőségek keresése, amelyek a Központi Orvosi Rendelő átalakítását és felújítását célozzák, figyelembe véve, hogy a gyermekorvosi rendelő és a védőnői szolgálat beköltöztethető legyen a központi épületbe. 

Határidő: folyamatos 

Felelős : Dr. Kiss Edit polgármester

              Balogh Edith címzetes főjegyző

2. A jelenlegi kártyaszám csökkenés ellenére a gyermekek biztonságos ellátása érdekében indokolt a két házi gyermekorvosi körzet megtartása. A betöltetlen gyermekorvosi körzet helyettesítési rendjét ki kell dolgozni. A gyermekorvosi szakellátás kiterjesztése érdekében kiajánlással kell élni a környező települések felé. 

Határidő: 2011. május 31.

Felelős: Dr. D Solt Magdolna intézményvezető főorvos

3. Törekedni kell a védőnői szolgálatnál levő üres álláshely betöltésére, annak érdekében, hogy a feladatellátás teljes körű legyen. Hangsúlyozva a védőnői munka prevenciós, egészségnevelési jellegének erősítését,  a gondozott családoknál történő látogatások számának növelését. A határidő lejártát követően vissza kell térni a feladat további ellátásának meghatározására, esetleges átszervezésre. 

Határidő: 2011. szeptember 30.

Felelős: Dr. Solt Magdolna intézményvezető főorvos

             Gonda Istvánné Egészségügyi és Szociális Bizottság elnöke

      4.  Törekedni kell arra, hogy minél több ingyenes, vagy kedvezményes   szűrővizsgálatra, 

           védőoltásokra kerüljön sor akár életkori, akár nemi célcsoportot megcélozva.

Határidő: folyamatos

Felelős: Martfű Város Önkormányzatának Egészségügyi és Szociális Bizottsága

5. A mentőállomás megfelelő működéséhez a legfontosabb karbantartási munkálatokat 

      el kell végezni.

Határidő: 2011. május 31.

Felelős: TESZ vezetője

Erről értesülnek:

1.Jász-Nagykun Szolnok Megyei Kormányhivatal

2. Valamennyi Képviselő helyben

3. Dr. Solt Magdolna intézményvezető főorvos, Egészségügyi Központ, helyben

